text: Bilist flygtede fra uheld: Politiet søger vidner
  19 maj 2018 kl. 15.23
  En sort BMW blev lørdag eftermiddag påkørt på Gl Vardevej i Esbjerg. Politiet søger vidner til uheldet. 
  En personbil påkørte lørdag eftermiddag en sort BMW på Gl Vardevej i Esbjerg. Bilisten ramte den sorte BMW langs siden og flygtede derefter fra stedet.
  - Vi ved ikke så meget om bilen, der flygtede fra uheldet. Nummerpladen startede muligvis med B. Vi vil meget gerne have, at vidner til uheldet henvender sig til os, så vi kan finde flugtbilisten, siger vagtchef Nikolaj Hølmkjær, Syd- og Sønderjyllands Politi.
  Den var en 19-årig mand, der kørte den sorte BMW. Han er ikke kommet til skade.
  Hvis du har set trafikuheldet eller har oplysninger i sagen, så ring til politiet på 1-1-4.
  
  